อำเภอชื่นชม

ชื่นชม เป็นอำเภอในจังหวัดมหาสารคาม แยกตั้งเป็นกิ่งอำเภอในวันที่ 25 มิถุนายน พ.ศ. 2540 วันที่ 25 มิถุนายน พ.ศ. 2540 และยกฐานะเป็นอำเภอในวันที่ 8 กันยายน พ.ศ. 2550 วันที่ 24 สิงหาคม พ.ศ. 2550 มีผลภายในวันที่ 8 กันยายน ปีเดียวกัน เป็นอำเภอล่าสุดของทางจังหวัดมหาสารคาม

 ที่ตั้งและอาณาเขต 
อำเภอชื่นชม มีอาณาเขตติดต่อกับอำเภอข้างเคียงดังนี้
 ทิศเหนือ ติดต่อกับอำเภอกระนวน (จังหวัดขอนแก่น) และอำเภอห้วยเม็ก (จังหวัดกาฬสินธุ์)
 ทิศตะวันออก ติดต่อกับอำเภอห้วยเม็กและอำเภอยางตลาด  (จังหวัดกาฬสินธุ์)
 ทิศใต้ ติดต่อกับอำเภอเชียงยืน
 ทิศตะวันตก ติดต่อกับอำเภอซำสูง (จังหวัดขอนแก่น) 

ประวัติ
ชื่นชมเดิมเป็นหมู่บ้านในตำบลเชียงยืน อำเภอกันทรวิชัย ปี พ.ศ. 2492 ทางราชการแยกพื้นที่ด้านทิศเหนือของตำบลเชียงยืน ได้แก่ หมู่ที่ 17–18, 24–25, 31, 37–39 และหมู่ที่ 41–46 รวม 14 หมู่บ้าน ตั้งเป็น "ตำบลชื่นชม" วันที่ 21 มิถุนายน พ.ศ. 2492 ต่อมาราษฎรได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลเชียงยืน โดยเสนอรวมท้องที่ตำบลเชียงยืน ตำบลหนองซอน ตำบลชื่นชม และตำบลกู่ทอง ต่อมาในปี พ.ศ. 2500 กรมการปกครองได้บรรจุเข้าแผนการจัดตั้งกิ่งอำเภอภายในปี พ.ศ. 2501 เนื่องจากการก่อสร้างที่ว่าการกิ่งอำเภอเสร็จเรียบร้อย

ในปีเดียวกันเมื่อวันที่ 9 กันยายน พ.ศ. 2501 ได้มีประกาศกระทรวงมหาดไทยให้แยกตำบลเชียงยืน ตำบลหนองซอน ตำบลชื่นชม และตำบลกู่ทอง ออกจากการปกครองของอำเภอกันทรวิชัย ตั้งเป็น กิ่งอำเภอเชียงยืน วันที่ 9 กันยายน พ.ศ. 2501 จนกระทั่งเมื่อวันที่ 10 มกราคม พ.ศ. 2502 จึงมีพระราชกฤษฎีกาฯ ยกฐานะขึ้นเป็น อำเภอเชียงยืน วันที่ 10 ธันวาคม พ.ศ. 2502 ตำบลชื่นชมจึงย้ายมาขึ้นกับอำเภอเชียงยืน ในปี พ.ศ. 2506 ได้แยก 4 หมู่บ้านของตำบลชื่นชม กับ 6 หมู่บ้านของตำบลเชียงยืน และ 3 หมู่บ้านของตำบลหนองซอน ตั้งเป็น ตำบลเหล่าดอกไม้ วันที่ 26 กุมภาพันธ์ พ.ศ. 2506

ทิศเหนือของอำเภอเชียงยืนมีการเปลี่ยนแปลงพื้นที่ ในปี พ.ศ. 2514 ได้แยก 3 หมู่บ้านของตำบลเหล่าดอกไม้ กับ 8 หมู่บ้านของตำบลหนองซอน ตั้งเป็น ตำบลดอนเงิน วันที่ 7 กันยายน พ.ศ. 2514 แยกหมู่ 4 บ้านกุดปลาดุก ของตำบลชื่นชม รวมกับอีก 9 หมู่บ้านข้างเคียง ตั้งเป็น ตำบลกุดปลาดุก วันที่ 12 ธันวาคม พ.ศ. 2529 และหมู่ 9 บ้านหนองกุง ของตำบลเหล่าดอกไม้ รวมกับอีก 7 หมู่บ้านข้างเคียง ตั้งเป็น ตำบลหนองกุง ในปี พ.ศ. 2533 วันที่ 7 กันยายน พ.ศ. 2533 ในปี พ.ศ. 2538 ประชาชน 4 ตำบลด้านทิศเหนือของอำเภอเชียงยืน ได้ยื่นเรื่องราวต่อกรมการปกครองให้ตั้งกิ่งอำเภอขึ้นในพื้นที่ เนื่องจากห่างไกลจากอำเภอสังกัดเดิมกว่า 20 กิโลเมตร โดยมีพื้นที่รวม 4 ตำบล 47 หมู่บ้าน ประชากร 23,816 คน และ 4,888 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2539 (เขตตำบลชื่นชม ตำบลเหล่าดอกไม้ ตำบลหนองกุง และตำบลกุดปลาดุก อำเภอเชียงยืน จังหวัดมหาสารคาม) สืบค้นเมื่อวันที่ 15 มีนาคม พ.ศ. 2567

ในปี พ.ศ. 2540 ทางราชการได้แบ่งเขตตำบลชื่นชม ตำบลเหล่าดอกไม้ ตำบลหนองกุง และตำบลกุดปลาดุก ออกมาเป็น กิ่งอำเภอชื่นชม ในวันที่ 1 มิถุนายน ในครั้งแรกยังไม่มีที่ทําการถาวร จึงใช้ศาลาการเปรียญวัดชัยศรี เป็นที่ทําการกิ่งอําเภอชั่วคราว และวันที่ 8 ธันวาคม พ.ศ. 2541 ทางราชการได้สนับสนุนงบประมาณก่อสร้างอาคารที่ว่าการกิ่งอําเภอเป็นการถาวร ต่อมาในวันที่ 24 สิงหาคม พ.ศ. 2550 มีพระราชกฤษฎีกายกฐานะเป็น อําเภอชื่นชม ตามโครงการเฉลิมพระเกียรติ 80 พรรษา 5 ธันวาคม พ.ศ. 2550 โดยมีผลบังคับใช้วันที่ 8 กันยายน

ต่อมาเขตองค์การบริหารส่วนตำบลกุดปลาดุกที่มีพื้นที่ 15 หมู่บ้าน ประชากร 8,205 คน และ 1,980 ครัวเรือน  กับองค์การบริหารส่วนตำบลหนองกุงที่มีพื้นที่ 10 หมู่บ้าน ประชากร 4,086 คน และ 977 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2551 (เขตตำบลกุดปลาดุก และตำบลหนองกุง อำเภอชื่นชม จังหวัดมหาสารคาม) สืบค้นเมื่อวันที่ 15 มีนาคม พ.ศ. 2567 มีความเจริญมากขึ้น มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงยกฐานะขึ้นเป็น เทศบาลตำบลกุดปลาดุก วันที่ 27 ตุลาคม พ.ศ. 2552 โดยมีผลบังคับใช้ในวันเดียวกัน และเทศบาลตำบลหนองกุง วันที่ 27 ตุลาคม พ.ศ. 2552 โดยมีผลบังคับใช้ในวันเดียวกัน เป็นเทศบาลตำบลพร้อมกันในปี พ.ศ. 2552 จนถึงปัจจุบัน

 การแบ่งเขตปกครอง 
 การปกครองส่วนภูมิภาค 
อำเภอชื่นชมแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
1.ชื่นชม(Chuen Chom)11 หมู่บ้าน2.กุดปลาดุก(Kut Pla Duk)15 หมู่บ้าน3.เหล่าดอกไม้(Lao Dok Mai)11 หมู่บ้าน4.หนองกุง(Nong Kung)10 หมู่บ้าน

 การปกครองส่วนท้องถิ่น 
ท้องที่อำเภอชื่นชมประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลกุดปลาดุก ครอบคลุมพื้นที่ตำบลกุดปลาดุกทั้งตำบล
 เทศบาลตำบลหนองกุง ครอบคลุมพื้นที่ตำบลหนองกุงทั้งตำบล
 เทศบาลตำบลชื่นชม ครอบคลุมพื้นที่ตำบลชื่นชมทั้งตำบล
 องค์การบริหารส่วนตำบลเหล่าดอกไม้ ครอบคลุมพื้นที่ตำบลเหล่าดอกไม้ทั้งตำบล

 อ้างอิง 

ชื่นชม